CELEX: C2004/094/162
Language: fi
Date: 2004-04-17 00:00:00
Title: Jean-Pierre Castetsin 19.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/65
            
         Jean-Pierre Castetsin 19.2.2004 Euroopan yhteisöjen komissiota vastaan nostama kanne
   (Asia T-80/04)
   (2004/C 94/162)
   oikeudenkäyntikieli: ranska
   Jean-Pierre Castets, kotipaikka Saint Victor Des Oules (Ranska), on nostanut 19.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on avocat Grégory Crétin.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen 9.12.2003 tekemän päätöksen, jolla se on hylännyt kantajan 29.7.2003 tekemän valituksen numero R/456/03;
            
         
               —
            
            
               velvoittaa Euroopan yhteisöjen komission henkilökohtaisten etuuksien hallinto- ja maksutoimiston laskemaan uudelleen niiden vuosilomapäivien määrän, joita kantaja ei ollut pitänyt palvelussuhteensa päättymispäivänä, sekä järjestämään henkilöstösääntöjen liitteessä V olevan 4 artiklan 2 kohdan mukaisesti vuodelta 2002 pitämättä olevien 31 päivän korvaaminen laillisine korkoineen;
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävänä olevan asian kantaja, joka on siirretty eläkkeelle ja jolle on myönnetty työkyvyttömyyseläke, kiistää niiden lomapäivien lukumäärän, joiden perusteella hän on saanut korvausta hänen palvelussuhteensa päättyessä.
   Kantaja vetoaa väitteidensä tueksi siihen, että sovellettavista henkilöstösäännön säännöksistä ilmenee, että
   
               —
            
            
               hallintopäälliköiden 9.1.1970 tekemiä päätöksiä numero 53A/70, joissa rajoitetaan loman vuosittainen siirtäminen 12 työpäivään myös silloin, kun kyseessä on pitkäaikainen sairaus, ei voida soveltaa, koska ne ovat vastaavien henkilöstösääntöjen säännösten vastaisia:
            
         
               —
            
            
               sairaslomalla oleva virkamies ei voi tehdä vuosilomapäivien siirtämistä koskevaa pyyntöä, koska tällainen toimi on ammattiin liittyvä toimenpide, jonka suorittamisesta sairaslomalla oleva virkamies on vapautettu
            
         
               —
            
            
               virkamiehellä, joka ei ole pitänyt vuosilomaansa palvelussuhteensa päättyessä, on rajoittamaton oikeus saada korvaus koko vuosilomasta, jota ei ole voitu pitää yksikön tarpeista johtuvista syistä
            
         
               —
            
            
               sairaslomalla oleminen koko kalenterivuoden ajan muodostaa selvästi yksikön tarpeesta johtuvan syyn, joka oikeuttaa siirtämään pitämättä olevat lomapäivät, joiden määrä ylittää 12 lomapäivää.